b'\n_START_ARTICLE_\n\xc4\x8ce\xc5\xa1njice v Tuhinju\n_START_SECTION_\nZgodovina\n_START_PARAGRAPH_\n\xc4\x8ce\xc5\xa1njice se kot nem\xc5\xa1ki "Kersteten" (od nem. Kirsche v pomenu \xc4\x8de\xc5\xa1nja) v starih listinah prvi\xc4\x8d omenjajo skupaj z Belo leta 1229 kot kraj, kjer je \xc5\xa1la mimo meja posesti hospitala na Kozjem hrbtu. Leta 1329 je kralj Henrik \xc4\x8ce\xc5\xa1ki vojvoda Koro\xc5\xa1ki podaril oddaljenemu samostanu v Kostanjevici poleg \xc5\xa1tirih kmetij v Cirku\xc5\xa1ah \xc5\xa1e \xc5\xa1est kmetij \xc4\x8ce\xc5\xa1njicah.  _NEWLINE_V preteklosti je skozi vas \xc4\x8ce\xc5\xa1njice v Tuhinju peljala pomembna trgovska pot. V svojih \xc4\x8dasih pa se je tu skozi peljala in se tu tudi ustavila Avstro-Ogrska monarhinja Marija Terezija. _NEWLINE_Med bolj pomembnimi najdbami na tem podro\xc4\x8dju je vsekakor vr\xc4\x8d, ki se je skrival ob eni izmed starej\xc5\xa1ih hi\xc5\xa1 v vasi. Odkril ga je doma\xc4\x8din France Drolc, ko je pomagal ob kopanju jame za svinjak. V vr\xc4\x8du se je nahajalo okoli 1200 srebrnikov in ve\xc4\x8d kot 400 zlatnikov. Najstarej\xc5\xa1i med njimi so stari najmanj 450 let, kar pri\xc4\x8da tudi o starosti same stavbe. Zlatnike so zatem odpeljali v medob\xc4\x8dinski muzej Kamnik v gradu Zaprice, Kamnik.\n_START_SECTION_\nOstale povezave\n_START_PARAGRAPH_\nTuhinjska dolina'